દલિત નેતા જિજ્ઞેશ મેવાણીએ પીએમ મોદીના દલિત પ્રેમ અંગે પ્રશ્નો કર્યા છે. આ સાથે જ તેમણે #BhimaKoregaon અને #NarendraModiLies ટેગનો પણ ઉપયોગ કર્યો છે. એક તરફ મહારાષ્ટ્રના વિવિધ વિસ્તારોમાં હિંસાનું વાતાવરણ છે. પુણેમાં ભીમા-કોરેગાંવ લડાઇની 200મી વરસી પર આયોજિત કાર્યક્રમમાં થયેલ ધમાલ બાદ બે જૂથો વચ્ચે હિંસા ભડકી ઉઠી હતી. આ મુદ્દે જ વડાપ્રધાન નરેન્દ્ર મોદીને ઘેરતાં જિજ્ઞેશ મેવાણીએ આ ટ્વીટ કર્યું છે. આ કાર્યક્રમમાં જિજ્ઞેશ મેવાણી પોતે પણ હાજર હતા અને તેમની પર ભડકાઉ ભાષણ આપવાનો આરોપ પણ છે.